|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Prijedloga**  **PROGRAMA**  **o izmjeni Programa javnih potreba u području unapređenja kvalitete života građana Grada Koprivnice za 2025. godinu** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **18.06.2025.** | **Završetak savjetovanja:**  **Rok sa 18.07.2025. skraćuje se na 16.07.2025.** |

**RAZLOG DONOŠENJA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **Zakonska osnova**   Pravna osnova za donošenje ovog Programa o izmjeni Programa javnih potreba u području unapređenja kvalitete života građana Grada Koprivnice za 2025. godinu (u daljnjem tekstu: Program) sadržana je u odredbi članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.  **II. Ocjena stanja i osnovna pitanja koja se uređuju aktom i objašnjenje pojedinih odredbi**  Ovim Programom osigurava se i daje potpora u podmirenju određenih životnih potreba osjetljivim skupinama građana, odnosno djece, mladih, umirovljenika, osoba s invaliditetom, hrvatskih ratnih vojnih invalida iz Domovinskog rata te članova obitelji smrtno stradalih i nestalih hrvatskih branitelja iz Domovinskog rata. Sredstva koja Grad Koprivnica osigurava za unapređenje kvalitete života građana omogućavaju nadstandard i stvaraju preduvjete za kvalitetniji život građana u određenim područjima života za obitelji s djecom, polaznike osnovne škole, studente, umirovljenike i osobe s invaliditetom.  Članakom 1. mijenja se ukupan iznos sredstava planiranih u Proračunu Grada Koprivnice za 2025. godinu namijenjenih za provođenje programa „UNAPREĐENJE KVALITET ŽIVOTA“ i programa „SRETNO DIJETE – SRETAN GRAD“ na način da se iznos od 705.430,00 EUR povećava na iznos od 746.580,00 EUR, a sukladno stvarnim potrebama.  Članak 2. propisuje da će ovaj Program biti objavljen u „Glasniku Grada Koprivnice“ i da će stupiti na snagu prvog dana od dana objave.  **III. Potrebna sredstva za provedbu akta**  Sredstva za provedbu Programa planirana su u II. izmjenama i dopunama Proračunu Grada Koprivnice za 2025. godinu u ukupnom iznosu od 746.580,00 EUR kako slijedi:   |  |  |  | | --- | --- | --- | | PROGRAM | UNAPREĐENJE KVALITETE ŽIVOTA |  | | A302102 | Pomoć za novorođenčad | 111.000,00 | | A302110 | Nabava udžbenika i radnih bilježnica | 165.000,00 | | A302104 | Sufinanciranje udžbenika i radnih bilježnica-škole izvan područja grada Koprivnice | 800,00 | | A302105 | Sufinanciranje prijevoza željeznicom i autobusom | 2.000,00 | | A302111 | Darivanje umirovljenika | 241.500,00 | | A302107 | Troškovi stambenog zbrinjavanja stradalnika Domovinskog rata | 12.000,00 | | A302109 | Sufinanciranje troškova prijevoza osoba s invaliditetom | 71.500,00 | | A302112 | Darivanje osoba s invaliditetom | 120.860,00 | | PROGRAM | SRETNO DIJETE - SRETAN GRAD |  | | A302301 | Božićno darivanje djece | 13.570,00 | | A302302 | Veliko srce koprivničkog djeteta | 4.220,00 | | A302303 | Dječje gradsko vijeće | 1.580,00 | | A302304 | Akcija "Sretno dijete-sretan grad" | 2.550,00 | | **UKUPNO:** | | **746.580,00** | |

Obrazloženje skraćenog roka savjetovanja:

Procjena je da će ovako skraćeni rok savjetovanja biti dovoljan da se građani upoznaju s programom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 16.07.2025. godine dostave svoje komentare na Nacrt prijedloga Programa izmjeni Programa javnih potreba u području unapređenja kvalitete života građana Grada Koprivnice za 2025. godinu putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa.